钦定古今图书集成/方舆汇编/职方典/第1235卷 > 宝庆府古迹考一 府县志合载
## 钦定古今图书集成/方舆汇编/职方典/第1235卷 > 宝庆府古迹考一 府县志合载

本府。〈邵阳县附郭。〉

甘棠渡　在县东南三十里。周召伯巡行处。旧志：据《诗传》中，今兴元府湖北等路诸州为古南国。《大全》注：湖北等路诸州，即今辰、沅等府也。故老相传，百年前树犹存，历建有祠。

白公城　即今治。楚公族大夫白公善筑建州城　，去县北二里，隔澬水。隋时移治，改建州，未几，复今治。

新城废县　，去县东九十里。吴置，晋并入邵阳县。

建兴废县　在县境。晋置，属邵阳郡。唐省入武冈县，属邵州。

昭阳废县　，“汉平帝封长沙剌王子赏食邑，后废。”

唐隆道寨　，在郡东一里。元守将屯此。

宋十五寨　在邵阳县。宋初，蛮寇掳掠邵阳，命将讨平，置十五寨守之，管土丁弩手。其寨曰武冈、真田、水竹、界冈、三堂、罗尾、盆溪、塘儿、古根、查木、新兴、安定、三门、硖口，今遗迹俱存。见《一统志》。渔父庙　在县东佘水傍。相传渔父遇屈原处。见《荆州记》。又有招屈亭，胡曾有诗：“武冈沧浪水” ，亦有渔父亭。

祭旗坡　，《三国》蜀汉诸葛亮宴师于此。

卸甲池　在南城下。传为张飞卓枪于此，下有井，水出成泉。

桃花源　，《寰宇记》：“武陵地实在于斯。” 按《郡国志》，“此源有夫人祠在焉。”

“曹婆井　” 在东城内，即吕仙投药处，旁有杨女仙渡花桥。

甘井　周濂溪摄州事于此，饮泉而甘之。一在大安门内。一在九龙岭路旁。

《吕仙遗迹　》在县城内白鹤观太平寺。

爱莲池　，宋周濂溪先生观莲处，在邵著《爱莲说》，见本传。

仙人桥　一在澧溪下，一在状元洲下。相传仙人驱石为梁，鸡鸣遂辍。

六亭　在城内六山。宋理宗为邵州防御使，各建寺其上。

衣锦坊　宋大理卿李杰旧址。

中丞岭　明都御史唐凤仪之里。

资阳驿　在资阳井。久裁废。

镇桥阁　天启年间建，分守道潘澜题曰“观澜。” 今废。

吐秀岩　在资江上。明御史何太谦静修地。法华台　在东山寺，去城一里。唐无量寿佛藏《法华经》于此，下瞰长江，为邵陵之胜概。宋琰有《登台》诗。今为太平兴国寺。

岳平楼　在爱莲池右，明尚宝刘孔晖读书处。镇南楼　在南城上，即镇边楼。宋刘保建，毛宪《记》。天顺中，指挥姚琮重修。

清远楼　在大安门上

“横翠楼　” 在城东北隅，今圮。

息民楼　在城市中，宋建，今废。

画锦楼　在府治北。宋邑人李杰帅湖南，建节于兹，建此楼。即今县治。

宾日楼　：在城东三里。原名“箭楼。” 相传为姜伯约习射处。

清风阁　“在府治子城上” ，即谯楼也。

云汉阁　在府学。宋徽宗御书“云汉为章之阁” ，今废。

登云阁　在县东双清亭旁，都宪李实题为“俯影亭。”

“囊萤阁　” 在城中。分守道前车大任读书处。江陵张同厂有诗。

观澜阁　在城东青龙桥左。万历丁巳大水，桥没，同知吴仕昂构以镇之，推官刘士登《记》。观风阁　在县学右。知县刘登庸建之，以培文风。是科果捷三人。

会乡紫阁　在南城上。旧称“回香” ，守道潘澜易今名，今废。

“古槐堂　” ：在府署内。知府熊茂松公暇吟咏其中。去任槐摧，熊寄怀有诗。

景濂堂　，在府后堂，即宋希濂堂。杨诚斋《万里记》、“朱晦庵书。” 今移在东山上。

惠政堂　在府治内，宋建。其在府治者，又有《进思》《镇雅》《荷恩》《松桂》等堂。

丰年堂　在府境内，宋建。吕稽中《记》云：“其陆宜黍稷麻麦，其水宜稻。”

议道堂　在府学内，宋建，今废。

清美堂　：守道王志远建于后衙。

思周堂　：在府公署。知府刘奈建。

镇边堂　宋守刘保建，毛宪有记，今废。

《子惠堂　》在县署内。

双清亭　在县北江心石上。澬、邵二水汇流其下，故名。元贞元年，郡守《三不都》书“天开图画” 四字，明顾璘书“砥柱矶” 三字，勒于亭左。

君子亭　在周子爱莲池上，宋建。明大参潘澜重修。

宾峰亭　在城南桃花洞后，嵬然一石，宋题“古云根” 三字，左书“景定甲子” ，右“太守吴中” 等字。望楚亭　，宋建，在府旧通判厅。

清辉亭　在状元洲上。成化初，知府蔡朔建亭其上，有诗。

六一亭　六亭之一也。郡丞苏民牧建，今废。澄清亭　在行察院司后。绿蕉围映，池水环绕。揽翠亭　在双清亭右。洪武初，镇抚姚士真书“江山” 二字，故旧名江山亭。

望仙亭　在县城南。元欧阳识诗：“澬水远来兼邵水，龙山横去际梅山。”

一鉴亭　在桃花洞前。御史白士麟建。濬池置梁，中为亭。大参史起元书。“桃花流水” ，知府熊茂松书。“憩石眠云” ，题咏甚多。经历吴袭昌重修。拜石亭　在桃花洞古云根侧。明太守林云采建。

“翠微亭　” 在邵阳县境金华山上。

阜民亭　在县东

劝农亭　在城东大路旁七里。

风月台　在府粮厅署内，明通判刘魁建。瑞华轩　在府署内，知府陶珙自为“记” ，更东壁轩为之。

江南会馆　在城东郭渡口，又名“三元宫。” “江西会馆　” 在城东下，一名“万寿宫。”

《六亭春色　》六岭之上，旧各有亭，春日登之，花柳遍映。

《双清秋月　》即双清亭。远瞰澬、邵二水，下俯深潭，于秋夜观月尤宜。

《山寺晓钟　》，即东山寺。旧有古钟，声极清远。《神滩晚渡　》，在澬水之上。

洛阳仙洞　，在城东二里，今改“桃洞。” 流香、佘湖《雪霁　》佘湖山顶四望旷远，最宜雪后登眺。

石门献翠　，城北四十里，两峰如门，下临深潭。桃洞流香　，桃花洞前有水，花落水中，瓣从山后洞中流出。

《龙桥铁犀　》青龙桥墩上，昔时观月甚佳，歌吹不绝。

《白云樵隐　》：山多奇胜，岩处其腹，幽幻异状。岳平云顶　，即龙山也。云时封其顶，游者未易穷其胜。

城步县

“诸葛城　” ，即前“儒学” 基址。

金牛坑　在县南门外。昔人见一牛，黄色如金，既入无迹，故名。

“仙人掌” 迹　在《劝农亭》左，指掌罗纹俱备，俨然。

手模题咏甚多，忽有狂人击破之。

壶形马迹　在石井灵应观，从石上题云：“仙去仙来不计年，壶形马迹尚依然。世上莫作寻常看，留取遗迹作话传。” 言虽里俗，字迹奇古，其壶形倒于石上，马迹宛然双蹄，人工莫及。

普和寺，山门　左右各三柱，其中一柱木屑合成，无文理，上覆以铁瓦，留墨斗曲尺于中，盛夏无蛛网，历宋、元、明，屹然特立，相传为鲁班所造。右侧即《杨让碑记》。山门下石鼓二面，光莹如镜，照彻对江村落，浑如图画。

钟鼓楼　在南街。明万历年建，今废。

凌云阁　在东南寺崖之顶。后重建，改为“文昌阁。” 今废。

回仙亭　在仙人石上。旧有寺额，今废。

望江亭　：在南城门上，知县王国宁建。

“浮石馆　” ，弟子员读书于此。

“图南会馆　” 在普和寺右。

“潜龙书舍　” 在紫云山。兵毁。

秋江书舍　在旧学明伦堂后，久废。

阳关亭　在治北三里

迎晓楼　在城东。顺治十六年，知县凌万程修建。康熙二十一年，知县王谦捐资重修。

临江楼　在城南。顺治十六年，知县凌万程修建。康熙二十一年，知县王谦重修。

天乙楼　：在城西。顺治十六年，知县凌万程修建。康熙二十一年，知县王谦重修。

养心斋　在潩溪之上。邑人彭昇建，今废。《黔山合秀　》，在城东南。诸山攒萃，苍翠入云，巫水涵清　，去治北二里，其水至此环曲澄泓。《南湖月照　》，在东门外，平阔，有深潭。

《东井龙蟠　》即龙井，曾有龙见。

蒋村春渡　在南门外蒋家团，有大桥。

《普寺晚钟　》在城内普和寺，有神钟一口，其声宏远，相传曾与龙潭相斗。

“石掌仙回　” 即“仙掌石” ，在县东。

《洞云樵隐　》，即白云洞。

新化县

晋高平旧县　在治南百里永宁乡，地名“石脚” ，晋属邵陵。宋入新化，故址犹存。

梅林　梅溪𫓶家于此。从吴芮随汉高帝入关，有功，封十万户侯。

宋白溪旧县　在治北八十里石马乡，地名白溪白石坪。绍圣初，迁治于此，遗址尚存，今名“旧县。”

古青溪乡约坪　《旧志》载东大阳十都，兴废无考。

《石舟　》城南六十里，有巨石长丈馀，横道左，形宛如舟。

大凌峰飞来钟　在县南四十里西溪。一夕风雨，钟从空坠，声闻数十里《钟勒》。皇宋淳祐壬寅，潭州衡山“大凌峰” ，因建寺以名焉。邑侯欲致之治，必数十人始能舁，至则不鸣，遣归，则数人轻举而去，响如初。

山塘宝塔　在治西五十里。宋伍光国任广东琼州府佥判，因惊海洋归造此塔。

辇溪　宋理宗为邵州防御使，入继大统，辇宿于此，故名。

文仙石塌　在文仙山上。有石床，高丈四尺，茂林修竹，荫蔽左右。半山间有石室，去地五尺，丹灶存焉。水晶阁　在南关上对火溪山。知县萧岐建。梅山亭　县南四里。秀峰环拥，陇亩四望。宋熙宁建，元毁，明永乐知县萧岐重建，训导杨世行有记。又圮，嘉靖知县余杰重建，刘轩有记，知县姚九功题曰“问农亭。”

超然亭　在县西南文仙山上。宋淳祐间建。昔文斤曾居此山，号“超然子” ，故名。今废。

劝农亭　在县城北。景泰间，知县全当农务方殷，时行劝课，乡耆立亭以憩之，故名。训导蔡珪有《记》。

《澬江带水　》澬水自东西迤逦而来，绕邑之左，环抱若带，练影沉涵，为附郭佳景。

维山叠障　去治南四十里。层峦叠翠，峰峰相接，远列治前，高出尘表，宛如屏障。

水晶高阁　即南城楼。永乐初，知县萧岐建，训导蒋《记》以邑治面火旗山多火灾，故建“水晶阁祀水神” 以禳之。凌空高耸，一邑伟观。

《月照碧潭　》石岩悬于澬江之上，有形如月之弦，水光一色，静影沉碧，足供游览。

东泽龙池　，滨于澬江之东，广百馀丈，深莫可测，旱不竭，水不溢。昔传有异人以竹杖插地，陷

池化龙居之

潮源仙洞　在潮源铺右。石岩峭立，旁通一窍，宽平可入人半里许。其曲径深不可穷，中悬石乳，象类人物。昔传二女仙修炼于此，白日飞升，至今以为仙洞云。

《黎山潮信　》在潮水铺后。黎山之麓有岩泉，混混不竭。每日三潮，涌水高数尺，移时乃止，未尝爽期。

《崇阳夕霭　》去治东一里，山形巍峨，平挹远山。建崇阳观，左临澬江。当夕阳晚照，锦霞绚烂，瑞霭浮空，浑如图画。

“琼阁晚声　” ，层楼逼汉，疏钟彻远，秀耸学宫之东。教谕龙子甲，置魁星其上，见奎光灿烂。时戊午陈君宠发解。

《衡云入望　》，去县东十里，名“矫云峰” ，高插天半，岚雾往还，天气清明，衡岳之云在望。。